[{"text_idx": "#000000", "text": "Laupa\u0308eva hommikul oli Haeska linnuvaatlustorni juures ehk paar tosinat inimest. Peaaegu iga mo\u0303eldava kriteeriumi ja\u0308rgi liiga va\u0308he, kui mo\u0303elda, et u\u0308ritus kandis nime linnumess. Pa\u0308eva peale tuli rahvast ku\u0308ll juurde, aga liiga palju publikut messil ei olnud."}, {"text_idx": "#000001", "text": "Messi korraldaja Ants Ale, kelle maadel u\u0308ritus toimus, ei olnud aga sugugi tujust a\u0308ra. Alguse asi, tuleb katseeksituse meetodil endale selgeks saada, kuidas seda u\u0308ritust ko\u0303ige parem teha oleks, arvas mees. Kindlasti tuleb ka ja\u0308rgmine mess, lubas ta."}, {"text_idx": "#000002", "text": "Eks na\u0308is. Meil on olnud igati vahvaid u\u0308ritusi, mis on va\u0308lja surnud, isegi kui esimene aasta on publikuhuvi olnud suur. Teistpidi vo\u0303ib vanadest ajalehtedest otsida esimese Augustibluusi uudisfoto, kus ainsa lava ees oli kuulajaid sama va\u0308he kui muusikuid lava peal. Vo\u0303i meenutada, et u\u0308ks suuremaid Haapsalu suveu\u0308ritusi American Beauty Car Show oli esimestel aastatel lihtsalt Augustibluusi sissepa\u0308a\u0308su ette toodud Ameerika autode na\u0308itus."}, {"text_idx": "#000003", "text": "Muidugi vo\u0303ib Haeska linnumess ja\u0308a\u0308dagi pisikese so\u0303pruskonna kenaks kevadpa\u0308eva veetmise u\u0308rituseks vo\u0303i kaduda sootuks. Aga esimesestki linnumessist o\u0303hkus potentsiaali. Ko\u0303ik elemendid, mis va\u0308gevaks linnuu\u0308rituseks vaja, on La\u0308a\u0308nemaal ja Haeskas tegelikult olemas. Ko\u0303ike, mida linnuhuviline vajab, sai sealsamas looduses ja\u0308rele proovida."}, {"text_idx": "#000004", "text": "Korraldaja paistis hoopis rohkem muretsevat selle pa\u0308rast, et loodusturiste hakkab meil ka\u0308ima liiga palju. Haapsalu linnapildis see ehk va\u0308lja ei paista, Haeskas aga ka\u0308ib aga s\u030cveitslasi ja sakslasi suurte bussidega. Tuleb bussita\u0308is, ko\u0303ik otsivad u\u0308ksindust ja naudivad vaikust, sest sellest olevat La\u0308a\u0308ne-Euroopas puudus."}, {"text_idx": "#000005", "text": "A\u0308kki ei peaks me Eestit loodusturismi sihtkohana va\u0308ljapoole nii palju reklaamima, muretseb mees, kelle sissetulek so\u0303ltub turistidest. Nagunii so\u0303na levib. Aga kui loodusturiste on Eesti peale miljoneid, kaob see, miks nad siia tahavad."}, {"text_idx": "#000006", "text": "Kes La\u0308a\u0308nemaal ku\u0308las ka\u0308ib ja mida ta siin teeb, ei tea keegi"}, {"text_idx": "#000008", "text": "Tourest toob Euroopa reisiprofessionaalid La\u0308a\u0308nemaaga tutvuma"}, {"text_idx": "#000009", "text": "Matsalu turismitalud on landipu\u0308u\u0308gi laiendamise vastu"}, {"text_idx": "#000010", "text": "Aafrika ranna torn kuulub Eesti liigirikkaimate sekka"}, {"text_idx": "#000012", "text": "Hannes Rumm: Euroopa riikide Vene-poliitika audit"}, {"text_idx": "#000013", "text": "Haapsalu vapima\u0308rgile esitati neli ettepanekut"}, {"text_idx": "#000014", "text": "Eestirootslane on Rootsi vo\u0303rkpalli kuulsuste hallis esikohal"}, {"text_idx": "#000015", "text": "Tallinna loomaaia asukad so\u0308o\u0308vad Ro\u0303ude heina"}, {"text_idx": "#000017", "text": "Galerii: Noarootsi lapsed hakkasid raamatukogu pidama"}, {"text_idx": "#000021", "text": "Uus na\u0308itus: ma\u0308hitud maalid Haapsalu linnagaleriis"}, {"text_idx": "#000023", "text": "Juhtkiri: valimised on tore aeg"}, {"text_idx": "#000025", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000027", "text": "var js, fjs = d.getElementsByTagName(s)[0];\njs = d.createElement(s); js.id = id;"}]